ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660022568

ขอให้แก้ไขปัญหาเสียงดังรบกวนจากแผ่นเหล็กปิดพื้นผิวจราจรที่ถูกเจาะเพื่อนำสายไฟลงใต้ดิน บริเวณซอยลาดพร้าว 96 ถนนลาดพร้าว แขวงพลับพลา เขตวังทองหลาง กรุงเทพมหานคร จุดสังเกตซอยลาดพร้าว 96 เข้าไปประมาณ 15 เมตร จะพบจุดที่มีการเจาะพื้นผิวจราจรมีแผ่นเหล็กปิดทับไว้ เนื่องจากวันที่ 31 พฤษภาคม 2566 เวลาประมาณ 22.00 น.กว่าๆ มีการเจาะพื้นผิวจราจร ประชาชนในพื้นที่ตะโกนเพื่อสอบถามช่างที่กำลังปฏิบัติงาน เพราะมีเสียงดัง จึงได้ทราบว่าเป็นการเจาะเพื่อนำสายไฟลงใต้ดิน หลังจากเจาะพื้นผิวจราจรเรียบร้อยแล้วได้นำแผ่นเหล็กมาปิดทับไว้ ขนาดกว้าง 3 ฟุต ยาว 4-5 ฟุต เมื่อมีรถสัญจรผ่านแผ่นเหล็กกระทบทำให้เกิดเสียงดังตลอดทั้งคืน ส่งผลกระทบให้ประชาชนที่อาศัยอยู่ไม่สามารถพักผ่อนได้ตามปกติ จึงขอให้หน่วยงานที่เกี่ยวข้องแก้ไขเรื่องเสียงแผ่นเหล็กดังกระทบ เพื่อประชาชนสามารถพักผ่อนได้ตามปกติสุข

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata